Na temelju članka 109. Zakona o prostornom uređenju („Narodne novine“ broj 153/13 ,65/17, 114/18, 39/19, 98/19 i 67/23), te članka __. Statuta Grada Skradina (“Službeni vjesnik Šibensko-kninske županije“ broj ___), Gradsko vijeće Grada Skradina na __. sjednici održanoj dana  __. ___ 2026. godine donosi



ODLUKU O DONOŠENJU IZMJENA I DOPUNA PROSTORNOG PLANA UREĐENJA GRADA SKRADINA



Donose se  Izmjene i dopune Prostornog plana uređenja Grada Skradina „Službeni vjesnik Šibensko-kninske županije“ br. 6/01, 6/08, 13/15, 16/15 – ispravak, 14/18 i 07/19 – pročišćeni tekst (u nastavku teksta: Izmjene i dopune).



Izmjene i dopune izrađene su sukladno Odluci o izradi Izmjena i dopuna Prostornog plana uređenja Grada Skradina („Službeni vjesnik Šibensko-kninske županije“ broj 15/23).


Izmjene i dopune, sadržane u elaboratu “Izmjene i dopune Prostornog plana uređenja Grada Skradina” izrađenog od URBOS d.o.o. Split, broj elaborata 835/21, sastoje se od sljedećih dijelova:

I. Tekstualni dio	

ODREDBE ZA PROVOĐENJE				
II. Grafički dio

MJERILO 1:25000:
1. Korištenje i namjena površina
2. Infrastrukturni sustavi
3. Uvjeti za uređenje, korištenje i zaštitu površina

MJERILO 1:5000:
4. Građevinska područja 


III. Obvezni prilozi

OBRAZLOŽENJE IZMJENA I DOPUNA PROSTORNOG PLANA








ODREDBE ZA PROVOĐENJE



U članku 4., 1. stavak mijenja se i glasi: „postojeća građevina je građevina izgrađena na temelju građevinske dozvole ili drugog odgovarajućeg akta kojim se odobrava građenje i uporaba, kao i svaka druga građevina koja je prema posebnom zakonu s njom izjednačena.“

Na kraju 2. stavka dodaju se riječi: „uključivo i uglovna građevna čestica;“

Iza 2. stavka dodaje se novi stavak 2a. koji glasi: „Uglovnica je građevina izgrađena na građevnoj čestici s najmanje dvije regulacijske linije, odnosno kada se nalazi na raskrižju ulica ili ulice, trga ili parka, a graniči s ulicom, trgom ili parkom s najmanje dvije strane.“

U 4. stavku, iza riječi „osnovna“ dodaje se riječ „glavna“, a na kraju stavka se dodaju riječi: „tj. čija je namjena u skladu s primarnom namjenom prostora, odnosno površine.“
 
[bookmark: _Hlk12540972]Stavak 6 mijenja se i glasi: „pomoćnim građevinama smatraju se građevine koje se grade na građevnoj čestici glavne građevine, čija namjena upotpunjuje namjenu glavne građevine i  /ili služi uporabi glavne građevine. Pod pomoćnim građevinama smatraju se  garaže za osobna vozila, drvarnice, spremišta, nadstrešnice, kotlovnice za kruto i tekuće gorivo, podzemni i nadzemni spremnici goriva za grijanje, sabirne jame, cisterne za vodu, ljetne kuhinje, vrtne sjenice, bazeni, roštilji i sl.;“

U stavku 12. riječ „predstavlja“ zamjenjuje se riječima: „je naziv za pojedinu prostornu razinu građevine tj.“

Stavak 20. mijenja se i glasi: „Slobodnostojeća građevina je građevina koja je sa svih strana odmaknuta od granica građevne čestice ili koja je sa svih strana odmaknuta od građevne čestice osim od regulacijske linije na kojoj je izgrađena.“

Stavak 22. mijenja se i glasi: „Niz (skupna građevina) je sklop građevina na tri ili više građevne čestice u nizu na kojima su krajnje poluugrađene građevine, a između njih jedna ili više ugrađenih građevina.“

Iza stavka 25. dodaje se novi stavak 25a. koji glasi: „25a) Zemljište pod građevinom je vertikalna projekcija svih zatvorenih dijelova građevine na građevnu česticu, otvorenih i natkrivenih konstruktivnih dijelova građevine, osim balkona, uključujući i terase u prizemlju građevine kada su iste konstruktivni dio podzemne etaže.“

Iza stavka 26. dodaju se novi stavci 26a i 26b koji glase:
„26a) Nadzemni koeficijent iskoristivosti (kisN) je odnos građevinske (bruto) površine nadzemnih etaža svih građevina na građevnoj čestici i površine građevne čestice.
26b) Podzemni koeficijent iskoristivosti (KisP) je odnos građevinske (bruto) površine podzemnih etaža svih građevina na građevnoj čestici i površine građevne čestice.“

U stavku 31. iza riječi „nedovršenim“ dodaju se riječi u zagradama „neizgrađenim“.

[bookmark: _Hlk213318771]

U članku 10. stavku 3. iza riječi „stare“ dodaje se riječ „postojeće“

[bookmark: _Hlk191279425][bookmark: _Hlk213315281]

U članku 13. u 3. stavku riječi „niti građevina za rekreaciju i odmor (povremeno stanovanje)“ se brišu.



U članku 20. riječi „akvakultura/marikultura“ se brišu.




U članku 37. dodaje se 5. stavak koji glasi:
„(5) Izuzetno unutar ugostiteljsko – turističke zone T1/T2 te RGT zone građevinska čestica može imati pristup sa interne prometnice koja zadovoljava sve tehničke kriterije za javnu prometnu površinu.“


U članku 41., u stavku 1., iza alineje 2. dodaje se nova alineja koja glasi:
„- DC56 Zemunik Donji (DC424/ŽC6040) – Benkovac (DC27/LC3125) – Gračac – Bribir   (DC59) – Gračac – Gradina (DC33) – Drniš (DC33) – gornji Muć – Klis (DC1),
- DC59 Oćestovo (DC1) – Kistanje – Bribir (DC56) – Čista Mala – Tisno (DC8/DC121).“

U stavku 2., alineja 2. se briše. 4. alineja se mijenja i glasi:
„magistralni plinovod  PČ/MRS Benkovac – PČ Dugopolje (MRS Split) DN 500/75 i nadzemnog objekta BS-12 Sonković (blokada stanica)“


U članku 42. stavku 3., dodaje se alineja 1.:
„ - dalekovod 110 kV TS Benkovac – TS Bilice - postojeći,“




U članku 59. stavak 2. se briše.




U članku 64. dodaje se zadnji 6. stavak koji glasi:

„ (6) Odredbe iz stavka (4) ovog članka primjenjuju se i na zone ugostiteljsko - turističke namjene unutar naselja.“



Iza članka 77. dodaje se novi članak 77a. koji glasi:

„1) U naselju Bićine planira se gradnja vatrogasnog doma, oznaka D, površine oko 0,23 ha.

Maksimalni koeficijent izgrađenosti iznosi 0,5 a maksimalna visina do vijenca građevine iznosi 13,5 m. Vatrogasni toranj može imati i višu visinu od navedene. Minimalni postotak zelenila na građevnoj čestici iznosi 15%. „


U članku 90. u stavku 16. broj „70“ zamjenjuje se brojem „50“.

U stavku 21, riječi u zagradama „osim golf igrališta“ se brišu.



U članku 91. u 1. stavku broj „13,0 se zamjenjuje brojem „18,0“

U 2. stavku broj „7,0“ se zamjenjuje brojem „8,5“.



U članku 92.  u 1. stavku broj „8,25“ se zamjenjuje brojem „10,50“
2. stavak mijenja se i glasi: 2) etažna visina pratećih građevina može iznositi najviše (E=Pr), dvije nadzemne etaže ( E=2), Vmax= 7,50 m uz mogućnost izvedbe podruma.


U članku 96. u 1. stavku, točki 8., iza riječi „igrališta“ dodaje se riječ „i sadržaja“


					     Članak 18.
U članku 99. se u prvom stavku nakon znaka dvije točke dodaje tablica:


	Broj
	Naziv
	Naselje
	Mineralne sirovine
	Površina /ha

	1.
	„Velika Kamenica“
	Lađevci
	Tehničko-građevni kamen
	16,78




Članak 19.
U članku 122., na kraju 1. stavka dodaju se riječi „te zipline“.

U 5. stavku, broj „3.500“ zamjenjuje se brojem „4.000“.

Na kraju 7. stavka dodaje se rečenica: „odnosno 3 nadzemne etaže ili prizemlje, kat i potkrovlje (P+1K+Pk) i jedne podzemne, potpuno ukopane etaže. Za zgrade u funkciji golf igrališta najveći dopušteni broj etaža je dvije nadzemne etaže (P+1) ili Vmax je 6,0 m.“

U 8. stavku, u točki 1. broj „100“ zamjenjuje se brojem „50“. u točki 2. broj „1,0“ zamjenjuje se brojem „0,5“.

U 9. stavku, na kraju točke 3. dodaje se rečenica: „te se u tu svrhu mogu graditi potrebne infrastrukturne građevine, akumulacije i spojni cjevovodi unutar i do RGT zone.“ U točki 9., iza riječi „prirodno“ dodaju se riječi „ili uređeno“. U točki 10. iza riječi „izgradnje“ dodaju se riječi: „smještajnih građevina“ a riječi „prirodni dio“ zamjenjuju se riječima „prirodno oblikovani dio“.
Na kraju 9. stavka dodaje se nova točka 12. koja glasi: „(12) Zipline se planira na području naselja Skradin. Predmetni zahvat odnosi se na izgradnju zipline poligona s pratećim odlaznim i dolaznim platformama. Sastoji se od sidrišnih točaka na različitim visinama između kojih je razapeto čelično uže. Platforme je potrebno izvesti kao drvenu montažno/demontažnu konstrukciju ili kao poravnati kameni/zemljani plato ili kao kombinaciju prethodno navedenog. Oblik i visinu platformi potrebno je maksimalno prilagoditi prirodnom terenu.“


Članak 20.
U članku 142., u stavku 2. iza riječi „susjedstvu“ dodaju se riječi: „za izdvojene turističke zone, odnosno sportske građevine“.

Članak 21.

U članku 147. u stavku 2. riječi „u sveukupnoj površini od 5,0 ha“ zamjenjuju se riječima: „s maksimalnom ukupnom površinom akvatorija od 5,0 ha.“.


Članak 22.
U članku 151. na početku 1. stavka dodaju se rečenice: „Luka nautičkog turizma je poslovno – funkcionalna cjelina u kojoj se pružaju usluge u nautičkom turizmu te se mogu provoditi svi zahvati u prostoru koji omogućavaju pristajanje, čuvanje i održavanje plovnih objekata za nautički turizam. Planira se uvođenje novih sadržaja te podizanje standarda usluge kroz rekonstrukciju postojećih i izgradnju novih građevina.“

Stavak 2. mijenja se i glasi: „Navedeno u stavku 1. ovog članka omogućava se planiranjem gradnje novih prihvatnih građevina te se omogućava i planiranje pratećih građevina luke nautičkog turizma na obalnom dijelu. Moguće je graditi građevine i izvoditi zahvate koji upotpunjuju i služe primarnoj namjeni (npr. uslužna namjena) i/ili koji zahtijevaju smještaj u tom prostoru. 

Stavak 3. se briše.

Članak 23.
U članku 157., iza stavka 6. dodaju se novi stavci koji glase: 

„(7) Unutar planom određenih područja za smještaj sunčanih elektrana na području Prokljana i Plastova, izvan prostora ograničenja  u ZOP- u, snage veće od 200 kW, uvjeti za iste mogu se odrediti sukladno idejnim projektima i na temelju studije utjecaja predmetnih zahvata na okoliš uz primjenu sljedećih kriterija:

· infrastrukturne površine namijenjene za smještaj sunčevih elektrana primarno se planiraju na područjima gdje već postoji odgovarajuća infrastruktura,
· minimalna površina za smještaj sunčeve elektrane može iznositi 3 ha  a maksimalna 15 ha, što ujedno predstavlja maksimalnu površinu za smještaj sunčevih elektrana za jedinicu lokalne samouprave;
· sunčeve elektrane planiraju se  izvan područja zaštićenih prirodnih vrijednosti Planom predloženih za zaštitu, vrijednim i osobito vrijednim poljoprivrednim površinama,
· ukoliko se sunčeve elektrane zadiru u području Ekološke mreže RH potrebno ih je planirati na lokacijama na kojima je očekivani utjecaj minimalan,
· infrastrukturne površine namijenjene za smještaj sunčevih elektrana udaljene su od građevinskih područja naselja najmanje 500 m, autoceste i brze ceste 300 m, te od koridora ostalih javnih cesta 100 m,
· infrastrukturne površine namijenjene za smještaj sunčevih elektrana planirane su na terenima nagiba većeg od 15% prirodnog terena,
· smještaj kolektora i/ili panela mora biti takav da ne stvara svjetlosnu refleksiju prema građevinama u kojima borave ljudi (stalno ili povremeno) i prema javnim prometnicama,
· smještaj kolektora i/ili panela mora biti na način da se ne poremeti biljni i životinjski svijet (razmak, visina stupa),

8) Povezivanje, odnosno priključak planiranih elektrana iz reda obnovljivih izvora na elektroenergetsku mrežu odnosno novih korisnika elektroenergetske mreže sastoji se od pripadajuće trafostanice (TS) smještene u granicama obuhvata obnovljivog izvora energije i priključnog dalekovoda (DV)/kabela (KB) na postojeći ili planirani dalekovod/kabel (DV/KB) ili na postojeću ili planiranu trafostanicu u nadležnosti operatora elektroenergetske mreže. Prostor između granica obuhvata elektrane – obnovljivog izvora energije i postojeće elektroenergetske mreže je  prostor za trase i lokacije u istraživanju građevina priključka. Točno definiranje trase priključnog dalekovoda (DV)/kabela (KB) i lokacije transformatorske stanice (TS) koje čine priključak biti će ostvarivo samo po prethodno dobivenim posebnim uvjetima i uvjetima priključenja izdanim od strane nadležnog operatora elektroenergetske mreže (operator prijenosnog sustava ili operator distribucijskog sustava), na osnovi nadležnosti nad mjestom priključka na elektroenergetsku mrežu visokog ili srednjeg napona  i prihvaćenog Elaborata mogućnosti priključenja na mrežu. vrsta i kapacitet (snaga) planiranih sunčanih elektrana. 

9) Vrsta i kapacitet (snaga) planiranih sunčanih elektrana te  točno mjesto i način priključenja na elektroenergetsku mrežu radi distribucije električne energije odredit će se u elaboratu optimalnog tehničkog rješenja priključenja koji se obvezno izrađuje u postupku reguliranja priključka na mrežu. Temeljem definiranog tehničkog rješenja priključka (vodovi, trafostanice, rasklopišta) moguće je za isti ishoditi dozvole za gradnju.

10) Za smještaj sunčanih elektrana i postavljanje kolektora i/ili panela određuju se slijedeći kriteriji:
· smještaj kolektora i/ili panela  mora biti takav da ne stvara svjetlosnu refleksiju prema građevinama u kojima borave ljudi (stalno ili povremeno) i prema javnim prometnicama
· tvari štetne za okoliš koje nastaju na ovim infrastrukturnim površinama potrebno je zbrinuti sukladno važećim propisima o okolišu i otpadu.

11) Za potrebe izgradnje, montaže opreme i uređenja prostora određuju se slijedeći uvjeti:
· površine za smještaj sunčanih elektrana prikazane su na grafičkom prikazu br. 2. „Infrastrukturni sustavi“ u mjerilu 1:25000
· osnovna namjena zahvata u prostoru je gradnja sadržaja za proizvodnju električne energije – sunčana elektrana. Pod sunčanom elektranom podrazumijeva se cjelina sastavljena  od kolektora  i/ili fotonaponskih panela, trafostanica, pripadne elektroenergetske mreže 
· minimalna površina za smještaj sunčanih elektrana je 3,0 ha a maksimalna površina je 15,0 ha
· [bookmark: _Hlk234325179]površina za smještaj sunčane elektrane mora imati pristup na prometnu površinu i to na najbližu nerazvrstanu cestu ili postojeći put
· maksimalni koeficijent izgrađenosti građevne čestice je 0,8
· udaljenost trafostanica koje se grade unutar zahvata u prostoru sunčane elektrane od granice površine za smještaj sunčane elektrane iznosi najmanje 1,0 m, a od prometne površine najmanje 2,0 m
· sunčana elektrana mora biti ograđena neupadljivom, prozračnom ogradom
· uvjete krajobraznog  uređenja i zaštite prirode za sunčane elektrane uskladiti sa zahtjevima nadležnih javnopravnih tijela uz preporuku zadržavanja autohtonog bilja na područjima gdje se u obuhvatu zahvata neće postavljati fotonaponski moduli.

12) U području koje se planira za smještaj sunčanih elektrana , potrebno je uvažiti /poštivati prostor zaštitnog koridora  postojećeg 110 kV dalekovoda Benkovac – Bilice kako bi se isti sačuvao za potrebe redovnog održavanja  dalekovoda i pristupa stupnim mjestima.“


Članak 24.
U članku 160. 1. stavak se briše. 

Stavak 2. mijenja se i glasi: „Najmanja širina koridora planiranog dalekovoda naponskog nivoa 110 kV iznosi ukupno 50 m, odnosno obostrano od njegove osi po 25 m.“

Stavak 3. mijenja se i glasi: „U postupcima ishođenja dozvola za građenje za zahvate u zaštitnom pojasu postojećih i planiranih dalekovoda potrebno je zatražiti posebne uvjete od nadležne tvrtke HOPS d.d. Prijenosno područje Split. Prethodno navedeni uvjeti važe i za sve površine druge namjene oko postojećih objekata visokog napona.“

Članak 25.
U članku 161. na kraju 2. stavka dodaju se rečenice: 
„Moguće je planiranje i stupnih trafostanica u svrhu poboljšanja eklektroopskrbe naselja. Jednostupna trafistanica (TSS-1) koristi se kao terminal ili kontinuirana kod električnih vodova SN do 35 kV. Konstrukcija može biti montirana i na podupirujući dio postojećih vodova. Prednost stupnih TS je minimalno korištenje zemljišta i brzina gradnje.“


Članak 26.
U članku 166. stavci 2. i 3. se brišu.


[bookmark: _Hlk213407508]
Članak 27.

U članku 170. stavak 2. mijenja se i glasi: 
„S obzirom na iskazanu problematiku osiguravanja vode iz javnog sustava za potrebe golfa potrebno je kroz varijantna rješenja u postupcima koji slijede iza ovih Izmjena i dopuna (UPU, PUO) istražiti mogućnosti osiguravanja vode za potrebe golfa. Za održavanje terena za igru treba osigurati stalnu opskrbu vodom izvan sustava javne vodoopskrbe, kao i resursa za navodnjavanje poljoprivrednih površina (navodnjavanje iz alternativnih izvora – kišnica, tehnička voda, desalinizacija i dr. Uređenje i uporaba golf  igrališta ne smiju prouzročiti štete u sustavu vodoopskrbe i odvodnje ili smanjenja resursa pitke vode.“

Članak 28.
Članak 171. se briše.

Članak 29.
Članak 198. mijenja se i glasi: 

[bookmark: _Hlk513205732]„(1) Na području Grada Skradina nalaze se slijedeća nepokretna kulturna dobra upisana u Registar kulturnih dobara RH.
· Kulturno-povijesna cjelina grada Skradina (Z-4184)
· Crkva Porođenja Blažene Djevice Marije sa zvonikom u Skradinu (Z-7138)
· Crkva Sv. Spirdona (nova) u Skradinu (Z-6811)
· Ostaci kaštela (Turina) u Skradinu (Z-6811)
· Ostaci zgrade bivše hidrocentrale Krka (Z-5516)
· Crkva sv. Kate u Dubravicama (Z-5128)
· Crkva sv. Nikole u Plastovu (Z-5020)
· Arheološka zona Bribirska glavica (Z-5036)
· Crkvina u Otresu kod Bribira (RST – 1035)
· Kompleks crkve sv. Bartula i ranokršćanske bazilike u Ždrapnju (RST -0717)
· Arheološko nalazište Vrbica u Piramatovcima (RST – 0668)
· Hidroarheološko nalazište u priobalnom pojasu otočića Stipanac u Prokljanskom jezeru (RST – 0820)
· [bookmark: _Hlk169079517]Hidroarheološko nalazište između otočića Stipanac u Prokljanskom jezeru (RST-0820)
· Hidroarheološko nalazište između otočića Stipanac i rta Školj u Prokljanskom jezeru (RST-0819):

(2) Za kulturna dobra vrijede sljedeće mjere zaštite i očuvanja kulturnog dobra:
· Radnja koje bi mogle narušiti cjelovitost i/ili prouzročiti promjene na kulturnom dobru, kao i na području prostornih međa kulturnog dobra koje se prema posebnom propisu ne smatraju građenjem, temeljem čl. 62. Zakona o zaštiti i očuvanju kulturnih dobara, mogu se poduzimati uz prethodno odobrenje nadležnog tijela. Nadležno tijelo ovlašteno je prije izdavanja prethodnog odobrenja prema potrebi utvrditi posebne uvjete zaštite kulturnog dobra.
· Za poduzimanje radnji i građenje na nepokretnom kulturnom dobru, kao i na području kulturno povijesne cjeline, za koju se prema posebnom propisu izdaje građevinska dozvola ili je potrebno izraditi glavni projekt, investitor radova dužan je, temeljem članka 61.  Zakona o zaštiti i očuvanju kulturnih dobara, pribaviti posebne uvjete zaštite kulturnog dobra.
· Arheološka istraživanja, na temelju čl. 47. stavka 1. Zakona o zaštiti i očuvanju kulturnih dobara, mogu se obavljati samo na temelju odobrenja koje rješenjem daje nadležno tijelo. Uvjeti pod kojim se mogu obavljati arheološka istraživanja na području RH propisani su Pravilnikom o arheološkim istraživanjima (NN 102/10, 2/20).

(3) Na području Grada Skradina prema Zakonu o zaštiti i očuvanju kulturnih dobara nalaze se slijedeća zaštićena i evidentirana nepokretna kulturna dobra, te ona predložena za istraživanja: 

1) Arheološka područja:
a. Bribir (područje naselja Ostrovica, Đevrske, Smrdelje, Morpolača, Piramatovci, Krković, Bratiškovci, Žažvić, Ždrapanj i Bribir),
b. Skradin (Skradin, Skradinsko polje, Bićine i zona oko Prukljanskog jezera ;    Hidroarheološko nalazište između otočića Stipanac u Prokljanskom jezeru (RST-0820)
· Hidroarheološko nalazište između otočića Stipanac i rta Školj u Prokljanskom jezeru (RST-0819):
2) Arheološke cjeline:
a. Bribir (Bribirska glavica).
3) Arheološki pojedinačni lokaliteti:
a. Bribir - Bribirska glavica (Z-5036)
b. Otres - starohrvatski lokalitet, (RST-1035)
c. Piramatovci, (RST-0668)
d. Skradin - Rokovača,
		- Maraguša,
		- povijesna jezgra
		- Đardin,
e. Skradinsko polje,
f. Sonković - Stipanac (“Gavanovi dvori”),
g. Vrbica (na cesti između Krkovića i B. Mostina).
4) Povijesne graditeljske cjeline:
a. kulturno – povijesna cjelina grada Skradina (Z-4184), 
b. ruralno naselje Rupe
5) Obrambene građevine:
a. Skradin (utvrda na brdu sv. Petka- kaštel Turina (Z-6365), 
b. Sonković (kula), 
c. “Uzdah kula” kod Dubravica i 
d. ostaci gradine kod Laznice.
6) Sakralne građevine:
a. Skradin  - župna crkva Marijina porođenja Blažene djevice Marije sa zvonikom (Z-7138)  
 - crkva Sv. Spiridona (nova) – (Z -6811)
b. Plastovo - crkva Sv. Nikole,(Z – 5020)
c. Dubravice - crkva Sv. Kate, (Z-5128)
d. Piramatovci – crkva Sv. Roka, starokršćanska bazilika, 
e. Sonković - crkva Sv. Marka, 
f. Vaćani - crkva Sv. Ante, 
g. Rupe - crkva Sv. Jurja, 
h. Krković - crkva Svih svetih i
i. Ždrapanj - crkva Sv. Bartula i starokršćanska bazilika (RST-0717)
7) Ostaci zgrade bivše hidrocentrale Krka (Z-5516)

Članak 30.
U članku 210, u stavku 3. riječi „zajedno s planiranim djelatnostima (akvakultura/marikultura).“ se brišu.

Članak 31.
U članku 215., iza stavka 4. dodaje se novi stavak 4a. koji glasi:
„4a) Građevine moraju biti projektirane i izgrađene tako da ispunjavaju bitne zahtjeve iz područja zaštite od požara utvrđene Zakonom o zaštiti od požara (NN 92/10 i 114/22) i na temelju njega donesenih propisa, te uvjetima zaštite od požara utvrđenim posebnim zakonima i na temelju njih donesenih propisa. „

Na kraju članka dodaje se novi 6. članak koji glasi:
„6) Ostale mjere zaštite od požara treba projektirati u skladu s važećim hrvatskim propisima i normama koji reguliraju zaštitu od požara, a u dijelu gdje postoje hrvatski propisi primjene proračunske metode i /ili modeli koji se temelje na provjerenim tehničkim rješenjima, odnosno primjene odgovarajući inozemni propisi kao priznata pravila tehničke prakse.“


PRIJELAZNE I ZAVRŠNE ODREDBE

Članak 32.
Stupanjem na snagu ovih Izmjena i dopuna ne primjenjuju se dijelovi kartografskih prikaza Prostornog plana uređenja Grada Skradina („Službeni vjesnik Šibensko-kninske županije“ br. 6/01, 6/08, 13/15, 16/15 – ispravak, 14/18 i 07/19 – pročišćeni tekst), unutar obuhvata ovih Izmjena i dopuna, i to:

MJERILO 1:25000:
1. Korištenje i namjena površina
2. Infrastrukturni sustavi
3. Uvjeti za uređenje, korištenje i zaštitu površina

MJERILO 1:5000:
4. Građevinska područja 

Izmjene i dopune izrađene su u pet (5) izvornika + CD (pdf, doc, dwg). Izvornici su ovjereni pečatom Gradskog vijeća i potpisani od predsjednika Gradskog vijeća.
Ova Odluka stupa na snagu osmog dana od objave u „Službenom vjesniku Šibensko-kninske županije" - službenom glasilu Grada Skradina. 


KLASA: 
	
URBROJ: 

GRADSKO VIJEĆE GRADA SKRADINA

                                                                                   PREDSJEDNICA

   Matea Klarić, dipl.iur.


2

